**Ministru kabineta noteikumu projekta**

**„****Grozījumi Ministru kabineta 2005. gada 31. maija noteikumos Nr. 377**

**“Spirta aprites kārtība farmaceitiskās darbības uzņēmumos, veterinārfarmaceitiskās darbības uzņēmumos, aptiekās, ārstniecības iestādēs un veterinārmedicīnā”” sākotnējās ietekmes novērtējuma ziņojums**

**(anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | [Alkoholisko dzērienu aprites likuma](http://likumi.lv/ta/id/88009-alkoholisko-dzerienu-aprites-likums) [4.panta](http://likumi.lv/ta/id/88009-alkoholisko-dzerienu-aprites-likums#p4) trešā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2005. gada 31. maija noteikumos Nr. 377 “Spirta aprites kārtība farmaceitiskās darbības uzņēmumos, veterinārfarmaceitiskās darbības uzņēmumos, aptiekās, ārstniecības iestādēs un veterinārmedicīnā” (turpmāk – noteikumi Nr.377) noteikta kārtība, kādā zāļu un veterināro zāļu ražošanas uzņēmumi un lieltirgotavas, vispārēja jeb atvērtā tipa aptiekas, kā arī ārstniecības iestādes un veterinārmedicīniskās prakses iestādes iegādājas, izmanto, uzskaita un uzglabā spirtu. Ministru kabineta noteikumu projekts „Grozījumi Ministru kabineta 2005. gada 31. maija noteikumos Nr. 377 “Spirta aprites kārtība farmaceitiskās darbības uzņēmumos, veterinārfarmaceitiskās darbības uzņēmumos, aptiekās, ārstniecības iestādēs un veterinārmedicīnā”” (turpmāk – noteikumu projekts) sagatavots, lai:1) noteikumos Nr. 377 lietotos terminus saskaņotu ar terminiem Veterinārmedicīnas likumā;2) aktualizētu noteikumos Nr. 377 minēto atsauci uz Eiropas Savienības tieši piemērojamo normatīvo aktu par spirta kvalitāti;3) aktualizētu noteikumos Nr. 377 minētos terminus atbilstoši likuma “Par akcīzes nodokli” un Alkoholisko dzērienu aprites likuma terminoloģijai; 4) veterinārajām aptiekām, kas izgatavo veterinārās zāles, atvieglotu darbību, paredzot iespēju iegādāties spirtu no komersanta, kurš saņēmis speciālu atļauju (licenci) apstiprināta noliktavas turētāja darbībai;5) aktualizētu prasības par noteikumu Nr. 377 12. un 20. punktā noteiktajiem spirta pavaddokumentiem atbilstoši Ministru kabineta 2005. gada 30. augusta noteikumu Nr.662 “Akcīzes preču aprites kārtība” (turpmāk – noteikumi Nr. 662) 69. un 69.1punktam attiecībā uz alkoholiskajiem dzērieniem.**Ar noteikumu projektu tiek izdarīti šādi grozījumi noteikumos Nr. 377**:1) noteikumu Nr. 377 2. punktā noteikts, ka atļauts izmantot tikai tādu lauksaimnieciskas izcelsmes etilspirtu, kura kvalitāte nav zemāka par to, kas noteikta Padomes 1989. gada 29. maija Regulā (EEK) Nr. 1576/89, ar ko paredz vispārīgus noteikumus par stipro alkoholisko dzērienu definīciju, aprakstu un noformējumu. Tā kā šī regula ir atcelta ar Eiropas Parlamenta un Padomes 2008. gada 15. janvāra Regulu (EK) Nr. 110/2008 par stipro alkoholisko dzērienu definīciju, aprakstu, noformējumu, marķējumu un ģeogrāfiskās izcelsmes norāžu aizsardzību un ar ko atceļ Padomes Regulu (EEK) Nr. 1576/89 (turpmāk – Regula Nr.110/2008), noteikumu projektā ir aktualizēta atsauce uz Eiropas Savienības tieši piemērojamo normatīvo aktu, kas nosaka etilspirta kvalitātes prasības;2) noteikumu Nr. 377 3. punktā minēts termins ”veterinārmedicīnas aprūpes iestāde”, savukārt “Veterinārmedicīnas likumā” noteikts termins “veterinārmedicīnas prakses iestāde”, tādēļ ar noteikumu projektu termins ”veterinārmedicīnas aprūpes iestāde” tiek aizstāts ar terminu “veterinārmedicīnas prakses iestāde”;3) noteikumu Nr. 377 8., 9. un 20. punktā minēts termins “speciāla atļauja (licence) akcīzes preču noliktavas turētāja darbībai”. Kopš 2010. gada 1. aprīļa, kad likumā “Par akcīzes nodokli” tika iekļautas normas atbilstoši Padomes 2008. gada 16. decembra Direktīvai 2008/118/EK par akcīzes nodokļa piemērošanas vispārēju režīmu, ar ko atceļ direktīvu 92/12/EEK, termins “speciāla atļauja (licence) akcīzes preču noliktavas turētāja darbībai” ir aizstāts ar terminu “speciāla atļauja (licence) apstiprināta noliktavas turētāja darbībai”, un šis termins tiek lietots arī Alkoholisko dzērienu aprites likumā. Tādēļ ar noteikumu projektu termins “akcīzes preču noliktavas turētājs” ir aizstāts ar terminu “apstiprināts noliktavas turētājs”;4) noteikumu Nr. 377 8. punktā noteikts, ka spirtu no komersanta, kurš saņēmis speciālu atļauju (licenci) apstiprināta noliktavas turētāja darbībai, ir tiesīgi iegādāties zāļu un veterināro zāļu ražotāji un izplatītāji vairumtirdzniecībā, kā arī vispārēja jeb atvērtā tipa aptieka, kas tiesīga izgatavot zāles, tostarp zāles, kas paredzētas dzīvniekiem un satur spirtu. Savukārt veterinārajai aptiekai, kas tiesīga izgatavot spirtu saturošas veterinārās zāles, spēkā esošais regulējums nedod tiesības iegādāties spirtu no apstiprināta noliktavas turētāja, un līdz ar to ir apgrūtināta iespēja iegādāties spirtu veterināro zāļu izgatavošanai. Ar noteikumu projektu tiek paplašināts to personu loks, kuras ir tiesīgas iegādāties spirtu, nosakot, ka spirtu no komersanta, kurš saņēmis speciālu atļauju (licenci) apstiprināta noliktavas turētāja darbībai, ir tiesīga iegādāties arī veterinārā aptieka, kas izgatavo veterinārās zāles; 5) noteikumu Nr. 377 14. un 15. punktā noteikts, ka aptiekā izgatavotās zāles, kas paredzētas dzīvniekiem, var izsniegt gan pret praktizējoša veterinārārsta, gan veterinārfeldšera izrakstītu recepti. Saskaņā ar Farmācijas likuma 22. pantu aptiekā izgatavotās zāles drīkst izsniegt pret praktizējoša veterinārārsta izrakstītu recepti vai pēc tā pieprasījuma, tādēļ noteikumu projektā svītrots nosacījums, ka aptiekā izgatavotas spirtu saturošas zāles drīkst izsniegt pret veterinārfeldšera izrakstītu recepti;6) Farmācijas likuma 22. pantā noteikts, ka jebkuras aptiekā izgatavotās veterinārās zāles ir atļauts izsniegt tikai pret praktizējoša veterinārārsta izrakstītu recepti vai pēc tā pieprasījuma. Noteikumu Nr. 377 14. punktā noteikts, ka aptieka spirtu saturošas veterinārās zāles var izplatīt pret praktizējoša veterinārārsta izrakstītu recepti vai pēc veterinārmedicīnas prakses iestādes pieprasījuma, ja aptiekas speciālās atļaujas (licences) (turpmāk – licences) pielikumā norādīts speciālais darbības nosacījums – veterināro zāļu izplatīšana. Tā kā tikai vispārēja jeb atvērtā tipa aptiekas licences pielikumā norādīts šāds speciālās darbības nosacījums, prasība bija attiecināma tikai uz vispārēja jeb atvērtā tipa aptieku. Ievērojot minēto, noteikumu projekts paredz papildināt noteikumus Nr. 377 ar jaunu punktu, kurā noteikts, ka veterinārajai aptiekai, kas izgatavo veterinārās zāles, ir tiesības izsniegt spirtu un izgatavotās spirtu saturošās veterinārās zāles pret praktizējoša veterinārārsta izrakstītu recepti vai pēc veterinārmedicīniskās prakses iestādes pieprasījuma.Tas nozīmē, ka veterinārajai aptiekai tiks noteikti tādi paši nosacījumi iegādāties un izplatīt spirtu un izgatavotās spirtu saturošās veterinārās zāles kā vispārēja jeb atvērta tipa aptiekai;7) noteikumu Nr. 377 12. un 20. punkts paredz, ka, iegādājoties un izplatot spirtu, persona noformē vienota parauga stingrās uzskaites preču pavadzīmi (rēķinu).Atbilstoši noteikumu Nr. 662 69. punktam, lai pārvietotu alkoholiskos dzērienus, izņemot mazumtirdzniecībā noteiktajā kārtībā, ir jānoformē un jāpievieno piegādes dokuments saskaņā ar grāmatvedību reglamentējošos normatīvajos aktos noteiktajām prasībām, norādot arī minēto noteikumu 69.2. apakšpunktā noteiktos papildu rekvizītus. Savukārt atbilstoši noteikumu Nr.662 69.1punktam par darījumiem ar alkoholiskajiem dzērieniem, izņemot mazumtirdzniecībā noteiktajā kārtībā, noformē attaisnojuma dokumentu saskaņā ar grāmatvedību reglamentējošos normatīvajos aktos noteiktajām prasībām, norādot 69.12. apakšpunktā noteiktos papildu rekvizītus. Tādēļ ar noteikumu projektu tiek precizētas noteikumu Nr. 377 12. un 20. punktā ietvertās prasības spirta piegādes un attaisnojuma dokumentiem, nosakot, ka tos noformē saskaņā noteikumiem par akcīzes preču aprites kārtību (noteikumu Nr. 662 69.2. un 69.12. apakšpunkts), kā arī nosakot izņēmumu, ka šī prasība neattiecas uz spirta izplatīšanu mazumtirdzniecībā (noteikumu Nr. 662 69. un 69.1punkta ievaddaļa). Ja aptieka izsniedz spirtu pircējam mazumtirdzniecībā, tā izsniedz attaisnojuma dokumentu (kases čeku) saskaņā ar grāmatvedību reglamentējošo normatīvo aktu prasībām, nenorādot noteikumos Nr. 662 noteikto papildu informāciju. |
| 3. | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz personām, kas:1) iesaistītas veterināro zāļu izplatīšanā un veterinārmedicīniskas prakses pakalpojumu sniegšanā:a) divām veterinārajām aptiekām, kas tiesīgas izgatavot veterinārās zāles;b) 360 veterinārmedicīniskās prakses iestādēm;(Informācija no Pārtikas un veterinārā dienesta tīmekļa vietnes *www.pvd.gov.lv*);2) personām, kas iesaistītas spirta izplatīšanā. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums nemaina veterinārfarmaceitiskās un farmaceitiskās darbības komersantu un veterinārmedicīniskās prakses iestāžu tiesības un pienākumus. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

*Anotācijas III un IV sadaļa – projekts šīs jomas neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību |  Regula Nr. 110/2008 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr.110/2008  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 110/2008 I pielikuma 1. punkts |  2. punkts | Pārņemtas pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība  dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

*Anotācijas V sadaļas 2. tabula – projekts šo jomu neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts ir publiski pieejams Zemkopības ministrijas tīmekļa vietnē no 2016. gada 13. oktobra.  |
| 2. | Sabiedrības līdzdalība projekta izstrādē | Noteikumu projekts tika nosūtīts saskaņošanai biedrībām “Lauksaimnieku organizāciju sadarbības padome”, “Zemnieku saeima”, „Latvijas Veterināro Zāļu Lieltirgotavu Asociācija” un „Latvijas Veterinārārstu biedrība”. |
| 3. | Sabiedrības līdzdalības rezultāti | Iebildumi nav saņemti. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests un Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

# Zemkopības ministrs J. Dūklavs

06.02.2017. 10:29

1589

I.Krauja

67027099, Inta.Krauja@zm.gov.lv